**800524401566**

**87053926120**

**ШАРДАРБЕКОВА Динара Орынтайқызы,**

**Көпбай Омаров атындағы жалпы білім беретін мектебінің қазақ тілі мен әдебиет пәні мұғалімі.**

**Түркістан облысы, Ордабасы ауданы**

**АБАЙДЫҢ ҚАРАСӨЗДЕРІ – ТӘРБИЕНІҢ ҚАЙНАР КӨЗІ**

Абай қарасөздерінде шығарманың ажарына назар ауда­рып қана қоймай, оның тереңдігіне, логикалық мәніне зер салған. Хакімнің гуманистік, ағартушылық, әлеуметтік ойы дін туралы пікірлерімен бірігіп, тұтас қазақ халқының фило­софия­лық тұжырымдамасын құрайды.

Абайдың қарасөздерін сын­шыл­дық, ойшылдық, көбіне адамгер­шілік мәселесіне арнал­ған өсиет деуге болады. Бәрінің жалпы түйіні – адам болу.

«Бұл жасқа келгенше жақ­сы өткіз­дік пе, жаман өткіздік пе, әйтеуір бірта­лай өмірімізді өткіздік: алыстық, жұлыс­тық, айтыстық, тартыстық – әуреші­лікті көре-көре келдік. Енді жер ор­тасы жасқа келдік: қажыдық, жалықтық; қылып жүрген ісіміз­дің баянсызын, бай­лаусызын көрдік, бәрі қоршылық екенін білдік. Ал енді қалған өмірімізді қайтіп, не қылып өткіземіз? Соны таба алмай өзім де қайранмын», деп бастайды Бірінші қарасөзін. Одан кейін ақыры адамзат баласына керекті өмірлік азығын, адаспас бағдаршамын хатқа түсі­ріп, жазуды бастап кеткенін аңғарамыз. Оныншы қарасөзін­де: «Біреулер құдайдан бала тілейді. Ол баланы не қылады? Өлсем орнымды бассын дейді, артымнан құран оқысын дейді, қартайған күнімде асырасын дейді. Осыдан басқасы бар ма?» деуі тегіннен-тегін емес. Шын мәнінде, дүниеге ұрпақ әкелу бар да, балаға жақсы тәлім-тәрбие беру бар. Абай айтқан «толық адам» етіп қалыптастыру – үлкен жауап­кершілік. Бүгінгі таңда бала тәрбиесімен тікелей айналысатын педагогтерді алаңдатып отырған да осы мәселе.

Әлемге әйгілі педагог-ғалым­дар­дың қаншама еңбегін ақтарып қарап, тәжірибеде қолдансақ та, ақы­рын­да ұл­тымыздың кемең­гері, даныш­пан Абайдың қарасөз­деріне келіп тоқтаймыз. Өйткені бүкіл адамзаттың болмысы, дү­ние­ге адам болып келіп, адам болып өтуі, тірліктегі жаман-жақ­сы харекеттері, соқтықпалы-соқ­­пақсыз өмірден адаспай, адам қал­пында өтуі бастан-аяқ ақын­ның қырық бес қара­сөзінде ай­тыл­ған.

Ақын екінші қарасөзінде қазақ­тың кәсіппен шұғылдануы жөнінде айтады. Ноғай, татар, өзбек, орыс халық­тарының ең­бекқорлығын айта келіп, олар­­дың сыртынан күлмей, керек дү­ниені үйреніп, адал жолмен мал табуды сөз етеді. Ақынның осы айт­қанының бәрі біз өмір сүріп жатқан дәуірде іске асуда. Білімді жас­тар ғылыммен, бизнес­пен, мал және егін шаруашылығымен айна­лысып, өнертапқыш ретінде та­ны­лып жатқаны – осыған дәлел.

Төртінші қарасөзінде «бір Аллаға сиынып, қайраттанып еңбек қыл, жақсымен жанаса жүр, үлгілі іс жаса» деп насихат айтады.

Бесінші қарасөзінде қазақ­тың орын­­сыз қолданған мақал-мәтел­дерін сынап, не нәрсеге де сын көзбен, сыни оймен қа­рап, ішінен керегін алған жөн еке­нін ескертеді. Сонымен қатар мал табу­дың оңай жолы опа бермей­тінін айта келіп, мал үшін өмір сүре­тіндерді мінеп-сынайды.

Он үшінші қарасөзінде иманы берік болу парыз дейді. Жастарды имандылыққа шақырады. Бүгінгі күнде Алланың бар, бір екенін мойындап, жүрегіне иман гүлін егіп, ислам дінінің ізгілігін ұғын­ған жастар көп болуы – ақын арма­ны­ның іске асқан көрінісі.

Он бесінші қарасөзінде есті мен есер адамның айырмашы­лығын сөз етеді. Құмарлықтан бойын аулақ ұстаған жөн екенін ай­тады. «Әрбір құмарлық өзіне бір дерт болады екен, әртүрлі құмар болған нәрсеге жеткенде, яки әне-міне, жетер-жетпес болып жүргенде, біртүрлі мас­тық пайда болады екен. Әрбір мас­тық бойдан ағатты көп шыға­рып, ақылдың көзін байлап, тө­ңі­ректегі қараушылардың кө­зін байлап, төңіректегі қарау­шылардың көзін ашып, «ананы-мынаны» дегізіп, бойды сына­татұғын нәрсе екен. Сол уақыт­та есті кісілер үлкен есі шық­пай, ақылды қолдан жібер­мей, бо­йын сынатпай жүріп із­денеді екен», деп жазады. Кей жастардың құмар ойындарға әуес­тігі, ағзаны улайтын зиян нәр­селерге құмарлығы – адам өмі­рін қиындататын, азғындауға әке­летін дүние. Абайдың осы мә­селелерді өзі өмір сүрген дәуір­де айтып кеткені даналық емей немене?!

Он сегізінші қарасөзінде адам баласы адам баласынан тү­бінде ақыл, білім, мінез, ар деген асыл қасиеттерімен озаты­нын айтты. XXI ғасыр – білім-ғы­лым ғасыры. Ақынның айтқаны дөп келіп отыр.

Он тоғызыншы қарасөзінде адам ата-анадан есті болып тумайтынын, естілердің айтқанын ескеріп жүрген­де ғана есті болатынын айтады. Сондық­тан көр­ген-білгенін ескеріп, ой елегіне са­лып, ақырын жүріп, анық басу керек­тігін ескертеді.

Отыз тоғызыншы қарасөзінде ел бірлігі, елдің ынтымағы сөз болады.

Қырық екінші сөзінде қазақ­тың жұмыссыздығы, әлеу­мет­­тік жағдайы сөз болады. Жа­тып­ішер жалқаулықтың кеселі жұмыс­сыздыққа әкеліп тірейді. Қазір де бұл – өте өзекті мәселе. Еліміз­де жұмыс­сыздық көп, соның салдарынан ажырасу көбейіп, пси­хологиялық күйзеліске түсу бе­лең алып отыр.

Қырық төртінші қарасөзінде талап­сыздық жайы айтылады. Ең жаман нәрсе – талапсыздық. Ақын осы мәсе­лені: «Талап, ең­бек, терең ой, қанағат, рақым ой­лап қой», деген өлеңі жолдарымен де астастырып береді.

Абайдың қарасөздерінің ұр­пақ тәр­биесінде алар орны ерекше. Бастан өт­кер­ген, өмірден көр­ген-түйгенін хат­қа түсірген дана Абайдың қарасөз­дері адам баласының дұрыс өмір сүру­­дегі бағ­дар­шамы десек, артық айт­қандық емес.

Алғашқы айтылған сөздің мысалын осы Отыз сегізінші сөзде келтірген бір ұзақ пікірден байқауға болады. Барлық жаратылыстың молдық берекесін айтып келіп, Абай «Адам баласының үзілмес нәсіліне таусылмас азық болсын дегендік» - дейді. Осымен бар дүниенің жан-жануары, өлі-тірі табиғаты баршасы да тек адам баласы үшін жаралады. Өйткені, адам нәсіліне тәңір иесінің жасаған махаббаты солай деген ой таратады. Анығында, жаратылыс диалектикасын ойлағанда, Абайдың бұл айтқаны жаңылыс, теріс пікір. Және философия тарихында әлдеқашан ескірген - дүние адам үшін жаралады дейтін, көп заманнан бері қолданудан қалған, кене пікір болады. Ал әлеум. мәселеде Абайдың дін жайын қозғай отырып, дін ұстаздарына айтатын қатты соққы, сындары және осы сөзде. Бұл жоғарыда біз айтқан Абай ойының ең қымбатты, бағалы жағы. Абай молдаларды сынап келіп «Бұл заманның молдалары хаким атына дұшпан болады. Бұлары білімсіздік, бәлкім бұзық пиғыл» деп, осыдан кейін Абай молдаларды өздерінің тілдерімен дәлелдер айтып отырып әшкерелеп, қатты шенеп шығады. Содан әрі жалғыз қазақ емес, бүкіл мұсылманшылық ғаламына ауысады. Өздерінің реакциялық қараңғы нанымдарымен елді улатып, шырмап келген үлкен дін басыларға да аяусыз соққы береді. Мыс., «Молдалар тұра тұрсын. Хұсусан бұл заманның имандарынан бек сақ болыңдар. Олар фитнәй ғалам. Бұлардан залалдан басқа ешнәрсе шықпайды. Өздері хукім шариғатты таза білмейді, көбі надан болады. Онан асып өзін-өзі әһли тарихат біліп және біреуді жеткізбек дағуасын қылады. Бұл іс олардың сыбағасы емес, бұлардың жеткізбегі - мұхал. Бұлар - адам аздырушылар, хатте дінге де залалды. Бұлардың сүйенгені надандар, сөйлегені жалған, дәлелдері таспиғы менен сәлделері, онан басқа ешнәрсе жоқ»,- дейді. Осындай дінмен байланысты діншіл ойларды айтып келіп, Абай сөзінің негізін адамгершілікке тірейді. Барлық өсиет ойтолғау еңбектерінің қорытындысы тағы да адамгершілік тәрбие екенін танытады. Адамды қор қылатын ең залалды жаманшылықтарды санап өтеді.

Олары үш нәрсе: надандық, еріншектік, залымдық-деп атайды.

Өлең шығармаларында адамгершілік, тәрбиелік терең ойларды қозғағанда айтатын қорытынды түйіндерін осы арада тағы келіп табады. Сөйтіп анық айқын діншілдік үгіт сияқтанып басталған сөз ақынның өз ұғымындағы үлкен моральдық философияның тәрбиелік талаптарына келіп қосылады. Ақындық өсиеттері мен қарасөзде көрінген ұстаздық мақсаттар екеуі де осындай тұстарда табысып кеп, үнемі бір сағаға қосыла құйылып жатады. Осылайша топталып, тексерілген қарасөздердің тақырып бойынша құралатын ендігі бір мол түрі тағы бір топ сөздерде көрінеді. Олар: Он бесінші, Он жетінші, Он сегізінші, Жиырма бірінші, Жиырма екінші, Жиырма сегізінші, Отызыншы, Отыз екінші, Отыз төртінші және Қырық төртінші сөздер. Бұнда әр аулан түрде қайталап келіп отыратын бір тектес тақырыптар бар.

Сол ортақ тақырыптар адамның адамдық қасиеттерін тереді. Үлкен адамгершілік, ақтық, тазалық, азаматтық жөніндегі тәрбиелік ойлар айтылады. Он бесінші сөзде мораль мәселесін мінез белгілерімен байланыстыра отырып, әрбір жақсы адам боламын деген кісіге өз-өзіне есеп беру қажет екенін айтады.

Он жетінші сөзде Абайдың өз тұсындағы және Абайдан бұрынғы үлкен моралист, педагог ойшылдардың, ұстаздардың көп айтқан пікіріне жанасатын ой-толғау жүргізеді. Ол - толық сапалы адам болудың шарты жайындағы ойлар. Адам жан-жақты, асыл қасиетті болу үшін оның бойындағы қайрат, ақыл, жүрек үшеуі бірдей болып, тең табыссын деген талап қояды.

Он сегізінші сөзінде және де қысқа қайырып, адамды адам етіп өсіретін, ұлғайтатын ақыл, ғылым, ар, мінез деген ой түйеді.

Жиырма бесінші сөзінде қазақ халқынан қадірлі азамат, қауымға пайдалы қайраткер шығару үшін орыс оқуының ерекше бағасын қадірлеп айтады. Оқушы өзі үшін емес, халқы үшін еңбек ететін адам болсын дейді. Бірақ осы сөзінің ішінде және осыдан бұрын жазылған Жиырма екінші сөзінде Абай бірнеше қайшылық пікірлер айтады. Орысша оқып жүрген жастардың ішінде жақсы атаның баласы аз оқыды деп, екі ұдай ұғым қалдырады. «Жақсы ата» деп Абай тұсындағы жалпы ұғымды алсақ, жуан атаны ұғынуға да болады. Немесе Абайдың өзіндік сыны бойынша - үлгі берер жеке жақсы атаны айтты деугеде болады. Қалайда осылай екі ұдай түсінік беретіндіктен Жиырма бесінші сөздің бағасын біраз әлсірететін жай бар. Жаңағы аталған Жиырма екінші сөзде Абай көрсеткен қайшылық бұрынғы өлеңінде де бірең-сараң жерде ұшырасқан қайшылыққа жалғасады. Ел билеуші адамдардың адамгершіліктен тыс мінездерін сынап, әшкерелей келе отырып, Абай еңбек байын қостаймын дегендей ойға ауысады. Көп байдың сорақылық, зияңды, қомағайлық, қанаушылық мінез-құлықтарын көп шығармаларында ашып, әшкерелеп келген Абайдың «еңбек байы» дерлік байы қоғам ішінде болмайтындығын айыра алмаған.

Адамгершілік женіндегі тәрбиелік тақырыпты Абай Отыз екінші сөзіндеде және Қырық төртінші сөзіңде де қайталап, толық дәлелдеп өтеді. Бұлардағылым басқа есеп ушін емес, адамның бас қасиеті өсуі үшін, арлы, мінездітолықмағыналыадамболу үшін жәрдем етсін дейді (Отыз сегізінші сөз). Қырық төртінші сөзінде тәрбиелік ойдың тағы біршартын адамның басындағы мінезділікпен байла-нысты талапқа әкеп саяды.